Makasine wa U.S.News & World Report o ne wa re: “Tota le metshameko e e kotsi thata e ntse e ata thata. Motshameko wa go tlola go tswa mo sefofaneng, o mo go one boradipharatšhuti ba binang le go nna ba retologa ba le mo bogodimong jwa dimetara di le 4 000 mo lefaufaung, o ne o seo ka 1990; gone jaanong o ngoka diketekete tsa batho. Mme motshameko wa go tlola go tswa mo dikagong tse di goletseng kwa godimo o o tlhomilweng semolao ka 1980, jaanong o ngoka makgolokgolo a batho ba ba dirisang dipharatšhuti go tlola—gantsi ba sa dumelelwa semolao e bile ba dira jalo bosigo—go tswa mo dikagong tse di jaaka ditora tsa radio kana maborogo.” Motshameko ono o setse o bolaile batho ba le bantsi. Motho mongwe yo o ratang motshameko ono a re: “Ga go na batho ba bantsi ba ba gobalang mo motshamekong ono wa go tlola go tswa mo dikagong tse di goletseng kwa godimo. Fa o sa kgone go tlola ka katlego, o a swa.”